**TERMENI DE REFERINȚĂ**

**selectarea a doi experți care să presteze servicii de consultanță privind elaborarea mecanismului de colaborare intersectorială pentru protecția drepturilor copiilor, inclusiv a copiilor romi**

|  |  |
| --- | --- |
| **Servicii solicitate** | Evaluare a necesitaților  |
| **Tipul de contract** | Contract de prestare servicii pe durată determinată |
| **Numărul de zile**  | 12 zile/per expert (noiembrie 2021 – iunie 2022)   |
| **Termen limită pentru aplicare** | 01 noiembrie 2021 |

Fundația pentru Dezvoltare din Moldova este recunoscută pe plan național și internațional ca o organizație de referință cu programe / proiecte actuale și de impact în sectorul educației formale și non-formale și care vizează diverse categorii de beneficiari.

Fundația pentru Dezvoltare din Republica Moldova (Fundația) cu suportul Fundației pentru Copii „Pestalozzi” (Elveţia)*,* implementează Proiectul “Sprijin social și educațional pentru copiii romi de la treapta preșcolară și primară pentru integrarea cu succes în sistemul de învățământ general”. Perioada de implementare: septembrie 2020 - septembrie 2023.

**Aria de implementare a proiectului:** or. Rîșcani, mun. Edineț, r. Călărași, r. Hîncești(com. Cărpineni), r. Ștefan Vodă (s. Talmaza), or. Basarabeasca.

Proiectul va contribui la sporirea cunoștințelor și abilităților părinților romi în susținerea copiilor lor în procesul educativ. Metodologiile elaborate în cadrul proiectului vor fortifica competențele educatorilor, învățătorilor privind integrarea școlară și socială a copiilor romi. Vor fi consolidate capacitățile mediatorilor și echipelor interdisciplinare care activează la nivel de comunitate, pentru a oferi suport socio-educațional calitativ familiilor de romi.

În acest context, Fundația pentru Dezvoltare anunță concurs pentru selectarea a **doi experți în domeniile social și legal** care să presteze servicii de:

1. Să elaboreze mecanismul de cooperare intersectorială în prevenirea și intervenția în cazul nerespectării drepturilor copiilor romi.
2. **Atribuții și responsabilități:**
* Să analizeze raportul de evaluare, APL-urilor, serviciilor subordinate și a membrilor echipei multidisciplinare;
* În baza recomandărilor experților din raportul de evaluare, să elaboreze mecanismul de colaborare intersectorială pentru protecția drepturilor copiilor inclusiv a copiilor romi
* Organizarea unei instruiri pentru echipele multidisciplinare din localitățile partenere a proiectului, privind aplicarea mecanismului de colaborare intersectorială elaborat, pentru protecția drepturilor copiilor, inclusiv a copiilor romi.
* Ghidarea echipelor multidisciplinare privind aplicarea mecanismului de colaborare intersectorială elaborat, în oferirea suportului și ghidarea echipelor multidisciplinare privind protecția drepturilor copilului.

**Cerințe față de candidați:**

* Studii superioare în domeniile asistență socială, drept sau alte domenii relevante;
* Experiență în elaborarea mecanismelor si instrumentelor de colaborare intersectoriala;
* Cunoașterea specificului problemelor cu care se confruntă mediatorii comunitari, reprezentanții APL, echipele multidisciplinare;
* Cunoașterea limbilor română şi rusă obligatoriu;
* Abilități de utilizare a calculatorului;
* Integritate și abilitate de a gestiona informații confidențiale.

**Lista documentelor necesare a fi prezentate de către candidați:**

* Scrisoare de motivare care va include o scurtă descriere a viziunii de implementare a sarcinii și a instrumentelor de evaluare;
* CV-ul actualizat cu indicarea experienței relevante domeniului de expertiză (max. 3 pagini).
* Oferta financiara cu toate taxele incluse pentru 12 zile de consultanță.

Dosarul de Aplicare poate fi completat în limba română sau engleză. Dosarul complet va fi expediat prin e-mail la adresa email: sabina.baciu-danilov@fam.md , cu titlul: **A33 - Expert/ă - social sau expert/ă legal.**

**NB!!! Vor fi evaluate doar dosarele complete! La interviu vor fi invitate doar persoanele pre-selectate!**

**Data limită**pentru depunerea dosarelor candidaților: **1 noiembrie 2021, ora locală 18.00.
Persoana de contact:**Sabina Baciu-Danilov, GSM: 069361135, e-mail: sabina.baciu-danilov@fam.md